মাধ্যমিকের অ্যাডমিট কার্ড আর বৈধ নথি নয়, জানিয়ে দিল নির্বাচন কমিশন

কলকাতা: মাধ্যমিক পরীক্ষার অ্যাডমিট কার্ডকে বৈধ নথি হিসেবে গ্রাহ্য করল না নির্বাচন কমিশন (Election Commission)। বৃহস্পতিবার এই মর্মে পশ্চিমবঙ্গের মুখ্য নির্বাচনী আধিকারিককে চিঠি পাঠিয়েছে ভারতের নির্বাচন কমিশন (Election Commission)। নির্বাচন কমিশনের তরফে জানানো হয়েছে, ২০২৫ সালের ২৭ অক্টোবর জারি করা নির্দেশিকায় ভোটার তালিকা সংশোধনের সময় যে নথিগুলিকে বৈধ হিসেবে ধরা হয়েছে, তার তালিকায় মাধ্যমিকের অ্যাডমিট কার্ড নেই। সেই কারণেই রাজ্যের তরফে পাঠানো প্রস্তাব গ্রহণ করা সম্ভব নয় বলে মত কমিশনের।

SIR-এর জন্য কমিশন যে ১১টি নথির উল্লেখ করেছিল, সেখানে মাধ্যমিকের সার্টিফিকেটকে গ্রহণযোগ্য বলা হয়। কারণ, সেখানে জন্মের সাল, তারিখ উল্লেখ রয়েছে। একই সঙ্গে স্বীকৃত বোর্ড বা স্বীকৃত বিশ্ববিদ্যালয়ের দেওয়া শিক্ষা সংক্রান্ত শংসাপত্রেরও উল্লেখ করা হয়। তবে সেখানে মাধ্যমিকের অ্যাডমিট কার্ডের কথা বলা হয়নি। পরে নির্বাচন কমিশনের কাছে অ্যাডমিট কার্ডকে যাচাইয়ের নথি হিসেবে যুক্ত করার আবেদন জানানো হয়। মাধ্যমিক (দশম শ্রেণি) পরীক্ষার অ্যাডমিট কার্ডকে বৈধ নথি (SIR Documents) হিসেবে মান্যতা দেওয়ার প্রস্তাব খারিজ (Madhyamik Admit Card, not acceptable,) করল নির্বাচন কমিশন। ভোটার তালিকা সংশোধনের সময় মাধ্যমিকের অ্যাডমিট কার্ড ব্যবহার করা যাবে না বলেই কার্যত চূড়ান্ত সিদ্ধান্তর কথা জানিয়ে দিল কমিশন।